Aiemmin tapahtunutta:
Tämä tarina kertoo kaupungista, joka oli kerran viaton.
Se muuttui pysyvästi Jason Blossomin salaperäisen murhan myötä 4. heinäkuuta.
Se kirjanpitäjän paikka on yhä auki, jos kiinnostaa.
Kiinnostaa!
Voi, Hiram.
Lahjoitus kampanjaasi.
Ja Lodge Indurstries saa yhden Riverdalen parhaista kiinteistöistä.
Mitä kamalaa Jason teki?
Jason ja Polly riitelivät.
Polly järkyttyi niin, että lähetimme hänet sairaalaan.
Vanhempasi saattoivat valehdella paljosta muustakin.
Isä, Jason ja Polly olivat kihloissa.
-Tiesitkö siitä? -En antaisi heidän viedä tytärtäni.
-Missä hän on? -Hän on sairas.
Pelko. Inhimillisin tunne.
Lapsena pelkäämme kaikkea. Pimeää...
Nukkuisitko huoneessani, Polly?
...mörköä sängyn alla...
Äiti ei anna, mutta laitan yövalon päälle.
Odotamme aamua, joka veisi hirviöt pois.
Vaikka ei niin koskaan käykään.
Kysykää vaikka Jason Blossomilta.
Unohdin sanoa, että kutsuin Jugheadin aamupalalle.
No, Jughead...
Sinua lienee kiittäminen Bettyn pakkomielteestä Jason Blossomin kuolemaan.
Minä se pyysin häntä kirjoittamaan sen lehteen.
Rauhoitu, minä vain rupattelen.
-Missä olisi vessa? -Minä näytän.
Ei, minä näytän.
Tule perässä. Jughead.
Mitä pelkoon tulee, se kasvaa ihmisen mukana.
Joskus se ottaa tiiviimmän otteen.
Archie Andrews?
Joka syksy Riverdale High'ssa järjestetään varieteeilta.
Mutta se ei ole mitään hassuttelua.
Mitä esität?
Itse kirjoittamani biisin "I'll Try".
Yritä kovempaa. Yritä olla olematta ihan paska!
Ihan rauhassa. Mutta muut odottavat.
Voi, luoja. Mitä nyt?
Hän jäätyi.
Archie, kello käy.
Anteeksi, täytyy mennä.
Hyvä veto.
Hitto, jähmetyin siellä.
Se on esiintymiskauhua.
Mutta kun olen kentällä, lehterit voivat olla ihan täynnä,
eikä se vaikuta minuun.
Laulaminen tekee sinusta haavoittuvaisemman.
Ehkä kaipasin lavalle joukkuetta, tai edes paria.
-Entä jos laulaisimme "I Got Youn"? -Olen Pussycat.
-Olemme pääesiintyjiä. -Etkö laulaisi minunkin kanssani?
-Vain tämän kerran. Pääsisin vauhtiin. -Tunnetko Josien?
En voi tehdä sitä bändille.
"Hiljaisen armon sisaret."
Onko se joku kirkko tai hyväntekeväisyysjärjestö?
Ei. "Koti ongelmanuorille,
missä he oppivat kuria ja kunnioitusta -
viettäessään elämäänsä rauhallisesti mietiskellen."
Polly-parka.
On oltava joku syy, miksen saa tavata Pollya.
-Mutta en enää välitä. -Mistä puhutte?
Voinko jeesata?
Meillä on salamyhkäinen operaatio.
Jos koko jengi menee sinne, voimme paljastua.
Eikö sinun pitäisi treenata?
-Ei. -Pitääpäs.
Kiitos Veronica ex machinan.
-Anteeksi. -Mitä tarkoitat?
Vaihdoin pari sanaa illan isännän kanssa. Muistutin hänen kuulleen sinun laulavan.
Vaikka se syö uskottavuuttani.
Voit esiintyä, jos haluat.
Kiitos. Mutta näit, mitä tapahtui.
Me kaikki näimme.
On eri asia esiintyä teille,
kuin nousta takaisin lavalle yksin.
-En ole varma, olenko valmis. -Jos etsit paria, Veronica Lodge on vapaa.
-En tiennyt, että osaat laulaa. -Kuin satakieli.
Mitä sanot? Oletko Jay, jos minä olen Bey?
Hetkinen. Val, sinä et laula bridgeä.
Se on tarkoitettu kahdelle äänelle.
-Mikä sinua riepoo tänään? -Entä itseäsi?
Olet ihan unessa.
Rauhoitu. Josie, esiinnymme auditoriossa,
emme Apollossa.
Oli paikka sitten Madison Square Garden -
tai paikallinen keilahalli, keikka vedetään täysillä.
Anteeksi,
oliko sinulla jotain asiaa, Valerie?
En joudu kestämään diivailuja Archien kanssa.
Mitä tarkoitat?
Teemme biisejä yhdessä, laulamme.
Ei käy. Laulat joko Pussycatseissa tai Archien kanssa. Jompikumpi.
Siinä tapauksessa lopetan.
Ovi on tuolla.
Miten ensimmäinen päivä sujuu?
Nämä sinun tilisi.
Rahasi riittävät kattamaan vain kolmen viikon palkat.
En pysty irtisanomaan heitä.
Viimeksi se ei mennyt hyvin.
Luotan heihin ja he minuun. Se on kaiken arvoista.
Niin, mutta...
Yrityksesi vaarantamisenkin?
Odotan vastausta isosta tarjouksesta.
Toiveajattelua, mutta...
Se entisen ulkoilmateatterin rakennusalue?
Luulen, että se auttaisi minut jaloilleni.
Jos tietäisin ostajan, voisin saada keikan.
Yritän seuraavaksi parasta keinoa.
Pormestari hoitaa ostajan järjestelyt, joten kutsuin hänet syömään.
Ajattelin saada hänet antamaan sopimuksen minulle.
Voisit isännöidä iltaa kanssani.
-Totta kai. -Hyvä.
Järjestetään illanvietto minun luonani.
Siellä on kivemman näköistä. Ei millään pahalla.
NETFLIX-ALKUPERÄISSARJA
Halusin vain kertoa, että ostin työporukalle liput esitykseenne.
Minä ja Hermione menemme yhdessä.
En oikein osaa muotoilla sitä.
En halua tehdä siitä numeroa...
-Ei hätää, isä. -Niinkö?
-Niin. -Hyvä, koska pidän hänestä.
Ehkä alan olla valmis.
Jos tämä tekee sinut onnelliseksi, niin anna palaa.
Se sopii sinulle, äidille ja minulle.
Okei.
-Valerie lähti Pussycatseista. -Korvatkaa hänet.
Val kirjoittaa biisimme. Hän on korvaamaton.
Ei, sinä olet. Muut ovat korvattavissa.
Ehkä ei ole huono ajatus kokeilla uutta tyyliä.
Tiedät, mitä mieltä isäsi on popista.
Mutta nyt emme tee poppia.
Hän on tulossa myöhäisellä lennolla nähdäkseen esityksenne.
Olisi ikävää tuottaa hänelle pettymys.
Ymmärrän. En tee sitä.
Hyvä. Koska hän syyttäisi minua.
Etsi joku uusi.
Joku hoikka ja kaunis. Mutta ei sinua hoikempi ja kauniimpi.
Ja värillinen sitten, älä unohda brändiämme.
-Okei. -Ja Josie...
Älä tuota pettymystä.
Jätätkö isän, kun hän vapautuu?
-Miksi kysyt tuollaista? -Näin sinut.
Fredin kanssa.
Veronica...
Anteeksi siitä.
-Emme olleet edes suudelleet aiemmin. -Entä isä?
Mitä tapahtuu, kun hän palaa?
En ole varma.
Olen pahoillani.
Niin vain pääsi käymään.
Tiedän, että tämä hämmentää.
Niin hämmentääkin.
Miten voin auttaa?
Kuule, et mitenkään.
Mulla on sut Ja sulla mut
En haluaisi kuulostaa tylyltä,
mutta en tiennyt, että meitä tulee vielä kolmaskin.
Hyviä uutisia, Valerie jätti Pussycatsin.
Olenko minä sitten varalla?
Sinähän olit vain tekemässä palvelusta.
Olet ihan uskomaton.
Et ole lainkaan lojaali, senkin punapää-Juudas.
Ronnie, mikä nyt?
Sen lisäksi, että sinulla ei ole yhtään selkärankaa...
Isäsi suuteli äitiäni.
-Minun pitää varmaan mennä. -Hetkinen.
Ymmärsin isäni puheista, että tunne on molemminpuolinen.
He ovat naimisissa.
Vanhempani asuvat erillään ja isäsi on...
Mitä?
Hänhän on vankilassa.
-Ei tässä ole siitä kyse. -Ei tietenkään.
Totta. Haluatko jutella asiasta kahden?
Vai haluatko paikkasi?
-Älä tee mitään palveluksia. -Veronica...
Ei tarvitse etsiä enää.
Osaan laulaa ja minun on kanavoitava kiukkuni.
Ei pidä tuomita ongelmanuorten kotia ulkokuoren perusteella.
Hei, olen Elizabeth Cooper. Tulin tapaamaan siskoani.
Saisinko nähdä henkilöllisyystodistuksen?
Allekirjoitus tähän. Hänen pitää odottaa.
Pollyn huone on täällä. Juuri nyt on hiljaisen pohdiskelun aika,
ja hän viettää sen yleensä puutarhassa.
Kiitos.
Polly?
Betty!
Eikä. Olet täällä.
Löysit meidät.
Olet...
Polly!
Olet... Jasoninko?
-Ole iloinen puolestani. -Olenkin.
Anteeksi, etten tullut aiemmin.
Äiti ja isä estivät...
Mitä he sanoivat?
Että vedän huumeita? Alkoholia?
He sanoivat, että olet sairas.
Yritit kuulemma satuttaa itseäsi.
Minulle he sanoivat, ettet halunnut tulla katsomaan minua.
Telkesivätkö he sinut tänne, koska olet raskaana?
Koska he eivät voineet kontrolloida minua.
He vihasivat sitä, että seurustelin Jasonin kanssa.
He ilahtuivat, kun erosimme.
Jasonin vanhemmat pakottivat hänet jättämään minut.
Eihän se sopinut, että Blossom tapaili Cooperia.
Kun kerroin hänelle vauvasta, hän oli niin onnellinen.
Meidän piti karata. Perustaa perhe jossain ihanassa paikassa.
4. heinäkuuta heräsin, pakkasin laukkuni ja lähdin aloittamaan uutta elämää,
aivan kuten olimme sopineet.
Meidän piti tavata joen vastarannalla.
Mutta äiti ja isä saivat tietää.
Kun menin alakertaan, siellä oli joku vieras nainen ja kaksi miestä.
-Voi, luoja. -Minut heitettiin pakettiautoon.
Kiljuin.
Huusin varmaan koko matkan tänne.
Oletko puhunut hänen kanssaan? Tietääkö hän, että olen täällä?
-Kuka? -Jason.
Voitko välittää hänelle viestin?
-Polly... -Mitä hän luulee tapahtuneen?
Tietäähän hän, että tämä on äidin ja isän syytä?
-Et nyt ymmärrä... -Voin korjata tilanteen.
Auta minut pois täältä. Menen tapaamaan häntä.
Auto odottaa hylätyn tien varressa.
Vaahterasiirappimainoksen kohdalla ollaan melkein perillä.
Pakkasimme laukkumme. Muutamme maatilalle.
Polly, lopeta.
Mikä hätänä? Mitä nyt?
Jason...
Mitä, sattuiko jotain?
Jotain ikävää?
Voi, ei.
Voi, ei. Tiesin sen.
Hän on...
Olen pahoillani, Polly.
Tulehan mukaani. Heti.
Häiritseekö treenimme tekstailuasi?
-Minua stressaa... -Voi rikasta tyttörukkaa.
Mikä sinua stressaa?
Vedämme coverbiisin ja isäni jättää Jazz Festin väliin.
Ikävää, että sinulla on ongelmia, mutta voit sentään nähdä isääsi.
En ole nähnyt omaani kuukausiin, koska hän on vankilassa.
Ja äitini on...
Ei sen väliä. Ei se sinua kiinnosta.
Veronica.
Olen pahoillani isäsi takia.
Kiitos.
Mutta yritän Sivua käännän
Olemme eläimiä Murtaudumme häkeistä
Ei ole ketään muuta Joka ymmärtää mua noin
Aiotko tehdä noin silloin? Meidän pitää tietää, mitä teemme.
Tiedämmekin silloin.
Mikä mieltäsi painaa?
Minäkin otan riskin.
-Isonkin. -Kun lähdit bändistä?
Tapasin Josien ja Melodyn, kun olimme Power Recordsilla töissä.
Harjoittelimme varastossa.
Muistan, kun Josie tuli kerran paikalle kissankorvapantojen kanssa.
Löysin ääneni.
EI YHTEYTTÄ
Äiti?
Mitä sinä täällä teet?
Maksan sisarille isot rahat. Luuletko, etteivät he ilmoita vieraista?
-Äiti? -Polly.
Onko Jason kuollut? Etkä kertonut!
-Piditte minut täällä! -Tämä on omaksi hyväksesi.
Ei, väität aina noin!
-Ei, Betty! -Autan sinut täältä pois.
-Rakastan sinua. -Ei!
Ei!
Myles, ammattilaismuusikko.
-Elät unelmaasi. -Tavallaan.
Taiteen myyminen on aina haastavaa.
Raha ei ole koskaan motivoinut minua.
Mutta kun puhutaan tulevaisuudesta ja sen turvaamisesta,
ei voi aina keskittyä vain nautiskelemaan.
Itse odotan innolla tyttäreni näkemistä osana Pussycatseja.
Milloin aioit kertoa?
Se tapahtui ihan juuri. Hän on tosi taitava.
Val lähti. Tai meille tehtiin Yoko Onot.
-Niinkö? -Joo.
Ikävää. Hän oli etevä.
Hän toi bändiin selkärankaa.
Tärkeintä, että lapsilla on hauskaa.
Me välitämme muustakin.
-Eikö niin, Josephine? -Josephine?
-En tiennyt oikeaa nimeäsi. -Josephine Bakerin mukaan.
Et taida tietää, kuka hän on?
Haluatko aloittaa esitelmäsi?
Joo.
Pollyn piti kuulla totuus. Samoin minun.
No?
Löysitkö etsimäsi?
Totta puhuen, en.
Vihaat Blossomeja, vihasit Jasonia.
Nyt Polly on raskaana hänelle.
Siinä on motiivisi.
Motiivi mihin?
Kun kaikki olivat ulkoilmateatterilla,
murtauduitko seriffin luokse varastamaan hänen tiedostonsa?
-Mitä? -Et ollut teatterilla.
Etkä ollut äidin kanssa syyttämässä nti Grundya. Missä sinä olit?
Betty, mitä luulet minun tehneen?
Tapoitko Jason Blossomin?
Hänkö?
Luuletko, että hän tappoi Jasonin? Isäsi?
-Luuletko, että hän pystyisi sellaiseen? -Alice.
Olisikin tappanut.
Olisinpa minä tappanut. Sen jälkeen, mitä hän teki Pollylle.
Kuulostat yhtä hullulta kuin siskosi.
Lakkaa sanomasta noin!
-Ei hän ole hullu. -On hän.
Hän on masentunut ja harhainen.
Uskoitko tosiaan hänen satunsa?
Että he olivat lähdössä Mikä-Mikä-Maahan kasvattamaan perhettä?
Se on fantasia, Betty.
-En usko. -Ei tarvitse uskoa.
Olemme vanhempasi.
Ja kun työvoima tulee Riverdalesta, hyödyttäisimme kaupungin taloutta.
Koko kaupunki voittaisi. Noin pähkinänkuoressa.
Jaa. En odottanut sinun olevan rahan perässä.
Myles, Fred on ahkera mies, joka tietää maailman menon.
Fredin tarjous oli virkistävä.
Tahtoisin palkita hänet sopimuksella.
Mutta ostaja on jo hyväksymässä toista tarjousta.
Vaadittaisiin kahden osakkaan allekirjoitukset.
Pop ei ole jazzia. Beyoncé ei ole Josephine Baker.
Tavoite on mahdoton, mutta minä yritän...
Mikä sinun nyyhkytarinasi on?
Ei mitään noin hienoa.
Yllätin äitini ja Fred Andrewsin herkällä hetkellä.
Aiotko kertoa isällesi?
Ainoa asia, mikä minua motivoi,
on ajatus siitä, että kun hän vapautuu,
kaikki voisi palautua ennalleen.
Jos kerron isälle äidistä, se on kaiken loppu.
-Ehkä. Ehkä ei. -Et tunne isääni.
En, mutta perheongelmat ovat tuttuja.
Ei äitisi oikeinkaan toimi,
mutta ehkä tarinassa on toinenkin puoli.
Ehkä se kannattaisi kuulla?
Isä,
jos mokaan siellä esityksessä...
Suuttuisinko?
Mitä ikinä siellä tai missään muualla tapahtuukin,
olit sitten mahtava tai jos mokaat yhtä pahasti kuin Dylan sähkökitaran kanssa...
En tiedä, kenestä puhut.
Rakastaisin sinua silti. Tukisin.
Olisin ylpeä siitä, että uskalsit tavoitella jotain haluamaasi.
En malta odottaa debyyttiäsi.
-Äiti... -Ihan oikeasti.
Olen miettinyt.
Voisitkohan auttaa minua?
-Ovatko nuo eropaperit? -Eivät.
Se on aloite.
Antaa isäsi tontin rakennussopimus Fredille.
Et ole hänen faninsa, mutta toivoisin sinun allekirjoittavan sen.
Miksi minun?
Kun isäsi pidätettiin,
teimme sinusta Lodge Industriesin asiamiehen. Yllätys.
Tarvitaan kaksi kolmesta nimestä myöntämään sopimus,
jonka isäsi haluaa antaa ei-niin-lailliselle taholle.
Ja sinä haluat, että autan poikaystävääsi saamaan sen.
Ja minä kun aioin pyytää anteeksi.
Jos allekirjoitan, lakkaatko tapailemasta häntä?
En voi suostua siihen.
Valitan, ei onnistu sitten.
En halua osaksi puuhiasi Archien isän kanssa.
-Täydellinen sinun soittamanasi. -Kirjoitimme hyvän biisin.
En malta odottaa, että nousemme lavalle. Mutta ei tänään.
Sinun pitäisi esiintyä Pussycatsin kanssa. En halua hajottaa bändiä.
Sydämessäsi olet yhä Pussycat.
-Tulet aina olemaan. -Ehkä.
Mutta laulan vain taustoja.
-Tapasin Josien isän... -Onko Myles täällä?
-Siksi Josie on sähissyt. -Saat varmasti neuvoteltua uudet ehdot.
-Entä sinä? -Synnyin yksin, kuolen yksin.
Laulan yksin. Pärjään kyllä.
Hei, Juliet. Joko hoitajan vuoro päättyi?
Et kai ole vielä seonnut tänne?
He ovat sekaisin.
Kaikkien vanhemmat ovat.
Mutta entä jos Pollykin on?
Hänen tapansa puhua ja katsoa minuun...
Nyt mietin vain, olenko minäkin.
Rauhoitu.
Me kaikki olemme hulluja.
Emme ole vanhempamme.
Ja...
Mitä?
Auto.
Sitäkö nyt mietit?
Polly puhui autosta, jonka Jason oli kätkenyt jonnekin.
Lähellä oli joku kyltti. Jos löydämme sen, voimme vahvistaa Pollyn kertomuksen.
-Tavalla tai toisella. -Minun on pakko saada tietää.
Tervetuloa 75. jokavuotiseen varieteeiltaan!
Mikset kertonut, että isäsi oli tulossa?
-Olisitko toiminut toisin? -Olisin.
En esiinny tänään Archien kanssa.
Ikävä kuulla, mutta paikkasi on täytetty.
Tiedän.
Uusi tyttö on ehkä kaunis,
mutta hänen äänensä ei sulaudu omaasi niin kuin minun.
Ehkä hiekkalaatikossani on tilaa vielä yhdelle kisulle.
-Mutta. -Mitä?
Haluan aina joskus olla päävokalisti.
-Toinen päävokalisti. Ja vain bridgeissä. -Sopii.
Minulla on mahtava versio Donna Summerin "I Feel Lovesta".
Jos kiinnostaa?
-Todellakin. -Mahtavaa!
Mene vaihtamaan vaatteet.
Kohta rokataan!
Tule tänne.
VAAHTERAFARMI
-Mitä nuo ovat? -Huumeita. Betty.
Älä koske niihin. Ne ovat todistusaineistoa.
Hitto. Koko auto on rikospaikka.
Okei.
Meidän pitää puhua seriffi Kellerille ja Pollylle.
Siinä oli Josie and the Pussycats! Pitkät hännät ja pienet korvat!
-Olitte mahtavia. -Sinäkin olet varmasti.
Tiedän sen.
He ovat mahtavia.
Tämä on mea culpa -hetkeni.
Olin vihainen äidilleni ja purin sen sinuun.
Enkä olisi saanut ottaa Valia tilallesi.
Totta puhut.
Miten jakselet?
Totta puhuen... vain joten kuten.
Entä sinä?
Mahdollinen nöyryytys koko kaupungin edessä pelottaa.
-Haluatko seuraa? -Enemmän kuin mitään muuta.
Mutta minun on tehtävä tämä yksin.
Jos jäädyt lavalla, ajattele jotakuta, josta tulee turvallinen olo.
-Archie Andrews! -Ala mennä.
Pysyisit kentällä!
Kuuletko mua
Olenko joukkoon hukkunut
Oletko kuulolla
Vai metelöivätkö muut
Niin ettet kuulla voi
Aiotko poistua paikalta
On niin monta asiaa
Joita tehdä voisin, mut sanonkin
Koetan Mä koetan
Antaa sen olla
Unohtaa kaiken
-Seriffi! -Sain viestinne. Mitä nyt?
-Katso. Jasonin takki. -Mistä löysitte sen?
Yhden auton perästä.
-Jason aikoi karata Pollyn kanssa. -Missä auto on?
Ja unohtaa
Unohtaa
Koetan Mä koetan antaa olla
Antaa olla ja unohtaa
Archie on äijä!
Archie!
Hei, äiti. Hra Andrews.
Mitäs nyt?
Kerroin juuri äidillesi, että se urakka myönnettiin meille.
Ostaja, kuka ikinä olikin, hyväksyi tarjoukseni onnettareni ansiosta.
Onnea.
Sinä siis voitit.
Anteeksi.
Mitä pelkoon tulee,
se on aina läsnä.
Tuntemattoman pelko. Pelko siitä, että kohtaa sen yksin.
Pelko siitä, että lähimmäisemme ovat hirviöitä.
Pelko, että yhdestä päästyämme toinen jo odottaa.
HILJAISEN ARMON SISARET
Pelko, että pimeän käytävän päässä on yksi mörkö lisää.
Polly?
Hän oli jossain yksin, surevana.
Minne hän aikoi mennä? Mitä hän aikoi tehdä?
Suomennos: Sonja Lahdenranta